### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Radikale Venstre ønsker at styrke fokus på seksualundervisningen i [adresse] folkeskoler. Folkeskolen skal igennem seksualundervisningen være endnu bedre til at bidrage til unges seksuelle forståelse. Der skal skabes en bredere indsigt i seksualiteten der blandt andet betyder større fokus på trivsel, grænser og følelser samt den mangfoldige seksualitet. Det er derfor vigtigt at skabe en mere tidssvarende seksualundervisning der kan skabe bedre forståelse og respekt for både forskellig seksualitet og individets grænser. Dette skal gøres i samarbejde med blandt andet skolebestyrelserne, eksterne aktører og de unge selv.

Med forslaget ønsker vi at stille spørgsmål ind i forvaltningen til belysning af aktuelle indsatser, med henblik på at lokalisere flere områder der skal adresseres jævnfør ovenstående. Forvaltningen bedes samtidigt bistå med en kapitalisering af forslagets økonomiske konsekvenser.